projecte-aina/catalan_government_crawling huggingface dataset:
El Departament d'Educació destinarà 23,2M€ en ajuts per a les associacions de mares i pares d'alumnes que presten el servei de menjador escolar en centres educatius de titularitat de la Generalitat de Catalunya que imparteixen ensenyaments obligatoris i a les empreses o entitats contractades per aquestes associacions per prestar aquest servei.
L'objectiu és compensar els danys i perjudicis que hagin patit pel tancament dels menjadors escolars a causa de la Covid-19.
Avui s'ha publicat al DOGC la resolució de la convocatòria extraordinària per l'atorgament d'aquests ajuts.
Així doncs, poden participar en la convocatòria les associacions de mares i pares d'alumnes que prestin de forma directa amb mitjans propis el servei de menjador escolar en centres educatius titularitat de la Generalitat i en els centres també de titularitat de la Generalitat i gestionats pel Consorci d'Educació de Barcelona.
També hi poden participar les empreses o entitats que prestin el servei de menjador directament, contractades per les associacions de pares i mares.
En cas que les associacions hagin contractat el servei de monitoratge i de cuina per separat, hauran de sol·licitar els ajuts i indemnitzar les empreses contractades.
El termini per presentar les sol·licituds i la documentació que es demana en la convocatòria és de 20 dies hàbils comptats a partir de l'endemà de la seva publicació al DOGC.
Les sol·licituds s'han de formalitzar pel canal electrònic Tràmits del web de la Generalitat de Catalunya ( http://tramits.gencat.cat ), i també s'hi podrà accedir des del web del Departament d'Educació.
Un cop revisades les sol·licituds, i després de la comprovació dels requisits d'accés, en el termini de 2 mesos a comptar des de la finalització del termini de presentació de sol·licituds, es dictarà i es notificarà la resolució d'atorgament o denegació de les prestacions, i en el termini de vint dies hàbils a comptar des de la notificació de la resolució s'efectuarà l'abonament dels ajuts.
El Departament d'Educació impulsa "Al teu costat en la tria educativa", un projecte d'informació i orientació acadèmica virtual per a l'alumnat.
Aquesta iniciativa, que començarà a funcionar el 18 de maig al web del Departament, vol ajudar els alumnes i les seves famílies a triar entre les diferents ofertes d'ensenyaments postobligatoris i els itineraris educatius.
Els alumnes, sobretot en els canvis d'etapa educativa, precisen d'acompanyament en la tria de les diferents opcions, i per tant, cal informació i orientació educativa.
Una informació que habitualment obtenien per diferents vies com l'assessorament dels professors i dels orientadors dels centres, els diferents canals del Departament d'Educació, i els esdeveniments com el Saló de l'Ensenyament i d'altres fires que s'han suspès a causa de la covid-19.
És també amb l'objectiu de buscar noves formes de comunicació que Educació posa en funcionament aquest servei d'informació virtual, complementari de la tasca que ja es fa des dels centres educatius.
El nou canal dona un servei d'orientació acadèmica personalitzada a través d'un llenguatge i formats virtuals pensats per a alumnes a partir de 16 anys.
Pel que fa a la informació, hi haurà un nou espai al web del Departament d'Educació que inclourà:
D'altra banda, el web Estudiar a Catalunya disposarà de la informació completa de tots els ensenyaments -informació general, modalitats, cicles, accés, sortides acadèmiques i professionals, etc.-.
El 98,4% de centres de Catalunya tenen la totalitat dels seus grups en funcionament.
A data d'avui, hi ha 111 grups confinats en 87 centres educatius dels diferents territoris a causa del coronavirus.
Es mantenen confinades la llar d'infants Petit Montessori (antiga llar d'infants Tintín) i l'Escola bressol municipal de Gràcia, totes dues de Barcelona.
El nombre de grups confinats en funció de la tipologia de centre és la següent:
El detall dels centres amb grups confinats es pot consultar en el document adjunt a la nota de premsa.
El Procicat ha aprovat avui les modificacions al pla d'obertura de centres educatius en Fase 2 i ha establert noves mesures per a la Fase 3, incorporant noves indicacions de les autoritats sanitàries.
Pel que fa al primer cicle d'educació infantil, que ofereixen les llars d'infants –854 de titularitat municipal, 509 privades i 42 del Departament d'Educació-, el nombre màxim d'alumnes per grup podrà ser de 10, en tots els territoris, a partir de la Fase 3 de desescalada.
Aquesta decisió es pren a demanda d'ens locals, que són titulars de la majoria d'escoles bressol del país.
En relació al distanciament físic i a l'ús de materials en l'etapa d'educació infantil, d'1 a 6 anys, recull la dificultat de mantenir permanentment la distància física durant tota la jornada i de preservar i individualitzar l'ús de materials.
Així doncs, tant en Fase 2 com en Fase 3, es recomana planificar les activitats atenent als criteris de mantenir les distàncies físiques en la mesura del que sigui possible.
S'ha de tenir en compte que l'existència de grups estables, la proposta d'activitats que utilitzin pocs materials i la priorització d'activitats a l'aire lliure i en entorns ben ventilats i amb bona neteja i desinfecció minimitzarà la possibilitat de contagi.
Pel que fa al servei de menjador a les llars d'infants, si la titularitat considera que el servei de menjador pot garantir l'acompliment de les mesures sanitàries establertes, podrà prestar el servei.
Les mesures són garantir una separació mínima d'1 metre entre els infants a l'hora del menjador; en taules grans; deixar una cadira de separació entre infants de manera que cada nen o nena no tingui cap altre infant al davant ni als costats; i, per raons d'espai, pot ésser convenient fer els àpats per torns.
Serà imprescindible la realització de neteja i desinfecció de les taules després de cada àpat i de l'espai del menjador almenys un cop al dia.
Pel que fa al calendari vacunal de l'alumnat, serà altament recomanable per assistir al centre educatiu, d'acord amb els criteris indicats per les autoritats sanitàries.
El Departament d'Educació ofereix al professorat i als equips directius dels centres un seguit de recursos i orientacions per tal d'atendre les emocions de l'alumnat en la tornada a escoles i instituts.
El principal objectiu d'aquestes orientacions és permetre als docents planificar una estratègia en el retorn dels alumnes al centre educatiu i a totes les activitats en les que estan acompanyats per adults suggerint la creació d'espais de trobada i dinàmiques de retrobament.
Les orientacions també pretenen facilitar que el professorat pugui identificar l'alumnat amb necessitat d'especial acompanyament i possibilitar l'atenció a les necessitats emocionals dels alumnes en procés de dol.
S'inclouen, per exemple, recursos per tal que els docents puguin escoltar i recollir les preguntes i inquietuds dels infants i joves, i identificar així les necessitats relacionades amb el dol.
D'aquesta manera, es recullen un seguit de vídeos amb les reflexions d'experts de diferents àmbits relacionats amb la pedagogia, la psicologia, l'orientació, directors de centres educatius, i membres del Consell Escolar de Catalunya, entre d'altres.
L'espai web –que s'inscriu a la pàgina de l'xtec- inclou diversos apartats segons els temes que s'hi tracten: atendre les emocions, neuroeducació, dol i pèrdues, les famílies, l'alumnat, l'educació no formal en el retorn dels infants i joves, i recursos.
Es plantegen diferents elements de reflexió al voltant d'aspectes com l'organització del retorn en equip, la preparació dels espais, els diferents tipus d'acompanyament o la figura del docent com a persona de referència per als alumnes.
Al llarg d'aquesta jornada, els governs es reuneixen amb organitzacions bilaterals, multilaterals i no governamentals, així com amb representants del sector privat i experts de l'àmbit educatiu, amb els objectius de posar en valor les fites aconseguides en aquest camp i fer front als obstacles que encara s'interposen en el camí cap a una promoció real i efectiva de la tasca docent.
En aquest sentit, el Departament d'Educació vol contribuir al debat i destacar la labor dels docents.
Amb el lema "Docents: liderar en situacions de crisi, reinventar el futur", aquest 2020, el Dia Mundial dels Docents vol ser una oportunitat per fer un balanç dels èxits aconseguits i cridar l'atenció sobre el paper dels docents a l'hora d'assolir l'objectiu que cap alumne quedi enrere.
La covid-19 ha multiplicat els reptes a què s'han d'enfrontar els sistemes educatius de tot el món.
Ara més que mai, el professorat ha de ser la peça clau a l'hora de protegir el dret a l'educació i minimitzar l'impacte negatiu que el context provocat per la pandèmia pugui causar.
La contribució dels i de les docents ha d'estar orientada, doncs, a proporcionar aprenentatge a distància, recolzar a la població vulnerable i reobrir els centres educatius.
Cada 5 d'octubre des de l'any 1994 es commemora l'aniversari de la subscripció de la Recomanació conjunta de l'Organització Internacional del Treball (OIT) i l'Organització de les Nacions Unides per a l'Educació, la Ciència i la Cultura (UNESCO), relativa a la situació del personal docent (1966)
A data d'avui, hi ha a Catalunya un total de 70 professionals de l'educació amb resultat positiu de Covid-19, i 45 alumnes.
Incloent els casos positius, la xifra de professionals confinats és de 275 i la d'alumnes de 338.
Hi ha 2 escoles que no han començat el curs per casos de coronavirus entre el professorat abans de començar l'activitat lectiva: l'Escola Juncadella de Sant Vicenç dels Horts, amb 360 alumnes, que obrirà dijous 17 de setembre; i l'Escola Ridolaina de Montellà i Martinet (Cerdanya), amb 43 alumnes, que ho farà demà;
Un centre no ha obert per positiu en un infant, la llar d'infants Tintín de Barcelona, de 20 alumnes.
D'altra banda, hi ha un quart centre tancat, l'Institut Escola Ubach de Terrassa, a causa d'una plaga de vespes velutines.
S'estan fent les corresponents tasques de fumigació del centre, que té 515 alumnes.
Al marge dels centres completament tancats, hi ha 17 grups confinats als serveis territorials de Tarragona, Barcelona comarques, Catalunya Central, Consorci d'Educació de Barcelona, Vallès Occidental, Maresme-Vallès Oriental i Girona.
Els consellers d'Educació i Salut han reiterat aquesta petició, que no ha obtingut resposta, en el Ple del Consejo Interterritorial de Salud, que s'ha celebrat conjuntament amb la Conferencia Sectorial de Educación
Els consellers d'Educació, Josep Bargalló, i Salut, Alba Vergés, han participat aquest matí al Ple del Consejo Interterritorial de Salud, que s'ha celebrat conjuntament amb la Conferencia Sectorial de Educación.
La trobada ha servit per repassar l'inici de curs escolar, les mesures preses a tots els territoris i el funcionament dels protocols que s'ha preparat.
Per part del ministeri, s'ha anunciat la flexibilització normativa per tal que cada autoritat educativa pugui adaptar el currículum, degut als efectes que va tenir la Covid-19 en el confinament dels centres educatius durant 6 mesos.
Així mateix, també s'ha analitzat la situació de la pandèmia en la Formació Professional, pel que fa a les pràctiques externes.
Durant les seves intervencions, els consellers Bargalló i Vergés han tornat a demanar a l'Estat una solució per facilitar la conciliació de les famílies amb infants confinats, tal com s'està demanant de forma reiterada des del Govern de la Generalitat.
Aquesta petició no ha obtingut resposta per part dels ministres.
Amb la voluntat de facilitar al personal docent l'accés a la cultura, a la recerca i a la innovació (article 104.3 de la LOE ), el Departament de Cultura i el Departament d'Educació han acordat la creació d'un carnet * que, signat i segellat per la direcció del centre, serveix com a acreditació oficial per accedir gratuïtament a les biblioteques i els museus públics de Catalunya i a altres equipaments culturals adherits.
Qualificacions definitives de les proves tècniques
Termini d'inscripció: del 13 al 22 de març
Termini d'inscripció: del 8 al 12 de gener
Llista provisional d'admesos i exclosos a alta muntanya, espeleologia, esquí alpí, esquí de fons, excursionisme, surf de neu i vela
Termini d'inscripció: del 4 al 8 de gener
Aquest document recull les bones pràctiques de gestió dels centres educatius que s'han portat a terme al llarg dels anys, i que el Projecte de qualitat i millora contínua ha seleccionat en les reunions de xarxes de treball, auditories de sistemes de gestió i jornades de qualitat a l'Ensenyament.
Aquestes activitats, organitzades per proporcionar una resposta a cadascun dels punts en què s'organitza la norma de sistemes de gestió ISO 9001:2015, han estat una resposta d'èxit perquè els 165 centres del PQiMC avancin en la millora de la gestió escolar, per a la satisfacció dels grups d'interès de la comunitat educativa i per a l'acreditació de qualitat, per part d'entitats independents, de les 123 escoles i instituts de Catalunya fins avui.
La publicació té com a objectiu ajudar d'altres centres educatius a trobar una resposta adequada si volen encetar el camí de la gestió de qualitat.
Qualificacions provisionals de les proves úniques i pràctiques
Edicte pel qual se sotmeten a informació pública tres projectes de decret i tres projectes d'ordre en tràmit al Departament d'Ensenyament
Llista provisional d'admesos i exclosos
Termini de presentació telemàtica de sol·licituds: del 22 al 24 de gener
S'ha publicat la resolució per la qual es modifiquen les bases generals en relació a l'adjudicació de places.
Llista provisional d'admesos i exclosos
Dades més rellevants del curs 2016-2017
Termini d'inscripció: del 16 al 29 de gener
S'amplia el termini de preinscripció en els centres que disposen de places vacants, fins a exhaurir-les.
Es pot presentar la sol·licitud en els àmbits i els instituts amb disponibilitat
Llista definitiva d'admesos i exclosos a alta muntanya, espeleologia, esquí alpí, esquí de fons, excursionisme, surf de neu i vela
Aquesta publicació, i l'exposició que se'n deriva, descriu la situació de la llengua en el sistema educatiu del país des del segle XVIII fins a l'any 2010.
Hi podem trobar des del naixement de la institució escolar, tal com s'entén actualment, fins al gran repte de la nova immigració que es va viure en començar el segle XXI...
En el darrer capítol se'n presenta la situació actual de la llengua a l'escola: el català com a llengua de referència; el domini equiparable de català i castellà que tenen els nostres alumnes; el coneixement de llengües estrangeres..., sense defugir de temes com els atacs a la llengua, tant des del punt de vista jurídic com legislatiu.
És un llibre divulgatiu que permet entendre les vicissituds de la nostra llengua en el sistema educatiu i l'aposta actual per un futur plurilingüe pensat en català.
Està disponible en català, castellà i anglès.
Aquesta guia descriu els diferents serveis que la formació professional posa a disposició de les empreses i dels sectors productius per adaptar-se millor a les noves necessitats.
Aquests serveis i actuacions permeten establir col·laboracions concretes per adequar i millorar la formació: adaptacions dels continguts formatius, reconeixement acadèmic de la formació permanent de les empreses, assessorament personalitzat per a treballadors adults, reconeixement de l'experiència laboral, estades formatives del personal docent en empreses, formacions en alternança que combinen feina i formació, o formació dual, en què l'empresa participa en la formació dels aprenents que incorpora...
Document que presenta el marc de referència de les actuacions del Departament d'Ensenyament al voltant de la lectura en els centres educatius, tant les vinculades a l'Impuls de la Lectura com les relacionades amb la potenciació de les biblioteques escolars i amb les propostes fetes des del currículum per desenvolupar les competències bàsiques de l'àmbit lingüístic.
Els objectius generals responen als tres eixos en què s'articula el document: Saber llegir, llegir per aprendre i gust per llegir.
El Departament d'Ensenyament promou i lidera una ofensiva de país a favor de l'èxit escolar, que vol implicar i comprometre tota la societat catalana, amb l'objectiu de millorar els resultats educatius i reduir les taxes de fracàs escolar i d'abandó dels estudis.
El contingut d'aquest document va ser presentat per la consellera d'Ensenyament Irene Rigau i Oliver a la Comissió d'Ensenyament i Universitats del Parlament de Catalunya el 28 de juny de 2012.
En aquesta publicació s'ofereixen les conclusions dels cinc grups de treball que formen el Consell Assessor de la Llengua a l'Escola: Projecte lingüístic de centre, Formació del professorat, Nova immersió i canvis metodològics, Didàctica de la literatura i Coneixement i ús de la llengua.
El Consell Assessor de la Llengua a l'Escola es va constituir el 25 de juny de 2005.
El mapa de llars d'infants de Catalunya 2004-2008 es va elaborar amb motiu de l'aprovació de la Llei 5/2004, de 9 de juliol, de llars d'infants de qualitat i un instrument bàsic per racionalitzar les decisions en matèria de política i administració educativa.
Es va elaborar amb la participació i el consens dels ajuntaments i dels diferents sectors educatius.
Aquesta publicació presenta, en primer lloc, un marc teòric per explicar la naturalesa del llenguatge, el seu procés d'adquisició i el paper que té el context escolar en aquest procés.
En segon lloc, convida a "redescobrir" les activitats diàries d'una escola i, finalment, presenta tot un seguit d'estratègies metodològiques i organitzatives acompanyades d'exemples pràctics.
Aquest pla pretén ser una eina que es posa al servei del món escolar, perquè sàpiga donar resposta a situacions de risc.
El pla recull totes les actuacions que han de dur a terme els professors, els alumnes i el personal de serveis davant d'una emergència, tot fent èmfasi en la col·laboració de tots els implicats, tant del centre educatiu com de les administracions públiques i dels serveis de protecció.
El model e2cat de gestió de l'excel·lència és un instrument especialment dissenyat per servir de referència en la gestió estratègica dels centres educatius.
Té l'objectiu d'ajudar-los a assolir resultats excel·lents de manera sostinguda, mitjançant l'organització, gestió i desenvolupament d'accions en un conjunt de dimensions o eixos i l'aplicació de diferentes eines: el mateix model, els principis d'excel·lència, la lògica REDAR, l'autoavaluació i la memòria de contrast.
Està basat en models reconeguts internacionalment i recull l'experiència acumulada durant més de vint anys de treball en xarxa del Projecte de Qualitat i Millora Contínua (PQiMC).
En aquest projecte, més de 175 centres educatius de tot Catalunya treballen conjuntament en la millora dels sistemes de gestió, per augmentar la satisfacció de les seves comunitats educatives.
Fins ara, 26 instituts de tot Catalunya han estat acreditats en aquest model d'excel·lència per entitats certificadores externes.
En aquest apartat podeu consultar les dades estadístiques dels ensenyaments esportius del curs 2019-2020, en els formats XLSX i CSV.
Es presenten dades de centres i personal docent, i per al sector públic i el sector privat.
El tractament territorial abasta els districtes municipals (si n'hi ha), els municipis, les comarques, les àrees territorials i el total de Catalunya.
El document "Principals resultats" és un fitxer de síntesi que té per objectiu oferir una visió global i resumida del sistema educatiu a partir de l'Estadística de l'ensenyament de cada curs.
Inclou informació agregada d'alumnes, grups/unitats, centres, professors i resultats acadèmics en els nivells educatius no universitaris del curs.
Data d'actualització: 29.01.2020
Cada curs escolar, el Departament d'Educació confecciona una llista única a Catalunya de les persones candidates a cobrir interinament llocs de treball vacants en centres educatius públics del Departament.
Aquesta llista està formada, per ordre de prelació, per:
El director general de Professorat i Personal de Centres Públics convoca els concursos de mèrits per formar part de la borsa de treball del personal interí docent.
La convocatòria roman oberta durant el curs escolar, en les dates que aquesta determini, i els participants poden presentar les sol·licituds i la documentació acreditativa del compliment dels requisits en qualsevol moment.
Les persones que formen part de la borsa de treball de personal docent poden consultar en línia les dades que hi consten identificant-se amb el codi d'usuari de la XTEC o, si no en tenen, amb el codi del registre d'usuari temporal que facilita el mateix sistema.
Al llarg del curs s'obren diferents terminis per modificar les dades que consten a la borsa (del 14 al 21 de setembre de 2020, del 16 al 23 de novembre de 2020, del 25 de gener a l'1 de febrer de 2021 i del 22 al 29 de març de 2021).
Una vegada ha començat el curs es fan actes de nomenaments telemàtics per cobrir vacants, dotacions de reforç i substitucions.
Els dies que es fan actes de nomenaments telemàtics s'estableixen segons les necessitats del servei a criteri dels serveis territorials o del gerent del Consorci d'Educació de Barcelona.
El calendari mensual d'actes de nomenament de cada àmbit territorial s'anunciarà a cada pàgina web.
Beques de col·laboració en l'àmbit de les actuacions del Consell Català de Formació Professional; les persones seleccionades podran aprofundir la seva formació teoricopràctica en el coneixement i domini de les metodologies, eines, instruments i tècniques sobre política comparada, gestió del canvi i recerca d'informació.
A persones que han obtingut els dos anys anteriors a la convocatòria (o bé cursen en el moment de la convocatòria) un doctorat, un màster, una llicenciatura o un grau en alguna de les especialitats següents:
- administració i direcció d'empreses
Concessió de tres beques de col·laboració en l'àmbit de les actuacions del Consell Superior d'Avaluació del Sistema Educatiu; l'objecte de la col·laboració és la realització d'estudis i treballs per desenvolupar tasques relacionades amb les matèries d'avaluació de l'educació i amb els àmbits funcionals del Consell.
Resolució d'adjudicació de les beques
Poden optar a una beca les persones que es trobin en alguna de les situacions següents:
a) Haver obtingut un doctorat, un màster o un grau durant el període dels tres anys anteriors a la convocatòria de la beca, en alguna de les especialitats de ciències polítiques, sociologia, economia, estadística, matemàtiques, física, enginyeries, psicologia, pedagogia, psicopedagogia o qualsevol altra matèria que sigui d'interès per a l'organització.
b) Ser estudiants d'una segona carrera o grau, de màster o postgrau o d'un doctorat en el moment de sol·licitar la beca, en alguna de les especialitats indicades en l'apartat anterior.
Els participants han d'estar en possessió, com a mínim, del nivell C de llengua catalana i castellana, i B2 d'anglès.
No poden optar a la beca les persones que hagin obtingut una beca en l'àmbit de les actuacions del Consell en convocatòries anteriors.
per la qual s'aproven les bases reguladores del procediment de concessió de beques de col·laboració en l'àmbit de les actuacions del Consell Superior d'Avaluació del Sistema Educatiu